Dona'm les entitats que apareixen en el text següent:
Dolors Ubanell i Trayter (Figueres, 23 de juny de 1900 – Figueres, 2 de febrer de 1982) fou una bibliotecària catalana que va exercir la professió a la Xarxa de Biblioteques de la Caixa de Pensions per a la Vellesa i d'Estavis de Catalunya i Balears, des de l'any 1930 fins a l'any 1965. Dolors Ubanell, filla de l'industrial figuerenc Francesc Ubanell i Pujet i de la riumossenca Mercè Trayter i Iter, fou la primogènita de la família, darrere seu vingueren els seus germans Narcís, Genoveva, Jaume i Àngel.
Estudià batxillerat a l'Institut Ramon Muntaner i tres cursos a l'Escola Municipal de Dibuix de Figueres, dirigida pel mestre Juan Núñez (Estepona 1877 – Barcelona 1963). En aquesta escola va compartir estudis, entre altres, amb Salvador Dalí (Figueres 1904 -1989), pintor mundialment reconegut, i Adela Riera (Figueres 1900 -1959) bibliotecària de la cinquena promoció i que va exercir a la Biblioteca Popular de Figueres, creada l'any 1922 per la Mancomunitat de Catalunya. Destacar que alguns dels dibuixos de Dolors Ubanell van obtenir distincions honorífiques i premis en metàl·lic, segons recull la premsa empordanesa dels anys 1915, 1916 i 1917. La infantesa i la joventut la passa a la casa que els seus pares tenien al carrer Nou de Figueres i, als 22 anys, contrau matrimoni amb Àngel Crumols i Torralles (Santoña 1898 – Figueres 1927), fill d'una coneguda família d'armers. El matrimoni va tenir dos fills, Mercè Crumols i Ubanell (Figueres 1924 - 2013), coneguda com a “Mª Teresa”, i Francesc Crumols i Ubanell (Figueres 1925-1976). Malauradament, l'any 1927, les seves expectatives familiars s'interrompen quan el seu marit, Àngel, agafa una greu malaltia que no pot superar i enviuda, quedant-se al càrrec dels dos fills de quatre i dos anys. Aquesta inesperada i desventurada circumstància comporta una minva considerable dels recursos econòmics i és a les hores que, seguint els consells i l'ajuda de la família, l'any 1929 decideix preparar-se i presentar-se a la “Escuela Superior de la Mujer de Barcelona”, antiga Escola de Bibliotecàries, on és admesa per a cursar estudis de “Bibliotecarias, Archiveras y Funcionarias", en plena dictadura del general Primo de Rivera. El 20 d'octubre de 1930, la “Caja de Pensiones para la Vejez y de Ahorros de Cataluña y Baleares” (la Caixa), tot i no haver conclós la carrera, la contracta com a bibliotecària titular i la destina a Eivissa per organitzar, posar en marxa i dirigir la primera biblioteca d'aquesta ciutat, ubicada en el núm. 1 del Passeig Vara del Rei. A la seva desaparició el fons documental es va integrar a la Biblioteca Municipal d'Eivissa. En aquest breu període eivissenc, Dolors Ubanell va realitzar amb èxit el curs d'Infermera Social, organitzat per l'"Instituto de la Mujer Trabajadora". Durant la primera setmana de gener de l'any 1931, coincidint amb el període vacacional de reis, el Sr. Francesc Moragas (Barcelona 1868 -1935), fundador i director de la Caixa, i el Sr. Josep Maria Boix (Barcelona 1887-1973), sots director de la Caixa, van constituir l'Institut de Bibliotecàries de la Caixa, essent Dolors Ubanell una de les fundadores.
Dolors Ubanell i Trayter : persona, Figueres : Entitat_Geopolítica, Xarxa de Biblioteques : organització, Dolors Ubanell : persona, Francesc Ubanell i Pujet : persona, Mercè Trayter i Iter : persona, Narcís : persona, Genoveva : persona, Jaume : persona, Àngel : persona, Institut Ramon Muntaner : educació, Escola Municipal de Dibuix : educació, Juan Núñez : artista_o_autor, Estepona : Entitat_Geopolítica, Barcelona : Entitat_Geopolítica, Salvador Dalí : artista_o_autor, Adela Riera : persona, Mancomunitat de Catalunya : govern, Àngel Crumols i Torralles : persona, Santoña : Entitat_Geopolítica, Mercè Crumols i Ubanell : persona, Francesc Crumols i Ubanell : persona, Escola de Bibliotecàries : educació, Caixa de Pensions per a la Vellesa i d'Estavis de Catalunya i Balear : organització, Biblioteca Popular : edifici, carrer Nou : ubicació, Mª Teresa : persona, Escuela Superior de la Mujer de Barcelona : educació, Primo de Rivera : polític, Caja de Pensiones para la Vejez y de Ahorros de Cataluña y Baleares : organització, la Caixa : empresa_privada, Passeig Vara del Rei : ubicació, Biblioteca Municipal d'Eivissa : edifici, Instituto de la Mujer Trabajadora : educació, Francesc Moragas : persona, Josep Maria Boix : persona, Institut de Bibliotecàries de la Caixa : educació